**Léigh le do thoil** [**Treoirlínte Chomhairle Cathrach Bhaile Átha Cliath d’Eagraithe Imeachta**](https://www.dublincity.ie/sites/default/files/2020-12/dcc_event_guidance_booklet.pdf) **sula gcomhlánaíonn tú an fhoirm seo.**

* Teastaíonn 4 seachtaine (20 lá oibre) ar a laghad le próiseáil a dhéanamh ar iarratais ar úsáid an fhearainn phoiblí le haghaidh imeachtaí ar an tsráid le bonneagar
* De ghnáth bíonn níos mó ná 200 duine i gceist leis an imeacht seo ach níos lú ná 1,000 duine
* I measc na n-imeachtaí samplacha tá ceadail chórúla, rothaíochta, aontaí ealaíon agus ceardaíochta, imeachtaí cultúrtha agus laethanta spraoi don teaghlach.
* Tá an t-imeacht rátáilte mar riosca íseal.
* Gan é a úsáid le haghaidh imeachtaí spóirt agus rásaíochta.
* Ní ghlacfar le hiarratais dhéanacha.

**Sonraí Pleanála Imeachtaí**

|  |  |
| --- | --- |
| **Achoimre ar an Imeacht** | |
| **Ainm an Imeachta** |  |
| Suíomh an Imeachta Bheartaithe |  |
| Tabhair breac-chuntas mionsonraithe ar do thogra imeachta |  |
| Imeacht/Dátaí/Amanna  Bain úsáid as foirm amháin in aghaidh dáta imeachta |  |
| **Sonraí an Iarratasóra** | |
| Ainm an iarratasóra (ainm na Cuideachta) |  |
| Ainm Theagmhála |  |
| Seoladh an iarratasóra (Éirchód san áireamh) |  |
| Uimhir Fóin Póca |  |
| Seoladh ríomhphoist |  |
| Seoladh ríomhphoist le haghaidh sonrasc agus ráitis airgeadais |  |
| **Foireann Bainistíochta Imeachta** | |
| Ainm an Rialaitheora Imeachta (ar an láthair) |  |
| Uimh. Fóin Póca |  |
| Teagmháil - seoladh ríomhphoist |  |
| **Leas-Rialaitheoir Imeachta** |  |
| Uimh. Fóin Póca |  |
| Seoladh ríomhphoist |  |
| **Oifigeach Sábháilteachta** |  |
| Uimh. Fóin Póca |  |
| Seoladh ríomhphoist |  |
| Príomhphearsanra eile |  |
| **Cineál imeachta/rangú an imeachta;** | |
| Imeacht Carthanachta (tabhair uimhir chláraithe na carthanachta le do thoil) |  |
| Gan Bhrabús |  |
| Féile |  |
| Ceol/siamsaíocht |  |
| Margaíocht/promóisin |  |
| Eile |  |
| **Plean Imeachta - Líon isteach sonraí sonracha a bhaineann leis an imeacht atá beartaithe agat thíos;** | |
| Líon measta daoine a bhfuiltear ag súil a bheidh i láthair? |  |
| An bhfuil plean maoirseachta/slándála i bhfeidhm?  sonraigh líon na maor agus na slándálaithe proifisiúnta a bheidh ann más infheidhme agus ainm agus sonraí teagmhála an phríomhtheagmhálaí slándála a bheidh ar an láthair ar lá an imeachta; |  |
| Plean Liachta/Cumhdach Garchabhrach  Tabhair sonraí sonracha faoin gclúdach leighis/garchabhrach atá le soláthar. |  |
| Ar tharla an t-imeacht roimhe seo? |  |
| An bhfuil ticéid le haghaidh an imeachta seo? |  |
| An bhfuil an t-imeacht saor in aisce? |  |
| Litir Fógra do Chónaitheoirí/Ghnólachtaí scaipthe?  Cuir cóip den litir sin leis an iarratas seo, le do thoil |  |
| An bhfuil an Comhlacht Bainistíochta Dramhaíola ag fáil réidh le dramhaíl suímh? (tabhair ainm le do thoil) |  |
| Stáitse/Ardaitheoir (sonraigh toisí le do thoil). |  |
| Ollphuball/Gaiséabó ar an suíomh? (dearbhaigh méid an struchtúir le do thoil) |  |
| Díol/Dáileadh bia – An bhfuil lamháltais bia/dí ar an suíomh? |  |
| Soláthar cumhachta/gineadóirí díosail ar an suíomh? |  |
| Cuasa Páirceála ar Fionraí (líon méadar agus suíomh). |  |
| Rialú Tráchta Eadrannach (Ceangail plean bainistíochta tráchta, le do thoil) |  |
| Trealamh/craenacha/ túir/tacaí a shuíomh.  (Beidh cead ag teastáil nuair atá craein shoghluaiste, ardaitheoir nó trealamh eile suite ar bhóthar poiblí nó ar chosán agus nuair atá bac ar lána tráchta nó cur isteach ar shruth tráchta coisithe mar thoradh air sin.) |  |
| Cóiriú/Brandáil Sráide (cuir síos/liostaigh) |  |
| Trealamh fuaime/callairí fógartha poiblí in úsáid? |  |
| Gás Comhbhrúite/Héiliam/GPL in úsáid? |  |
| Saoráidí Leithris/Leasa/Sláinteachais ar an láthair? |  |
| Siamsaíocht Bheo molta? |  |
| Trealamh Pháirc Aonaigh/Aonaigh Siamsaíochta |  |
| Piriteicnic / Slogairí Tine / Léasair |  |
| Pointe Leanaí Caillte agus Aimsithe / Suíomh Faisnéise? |  |
| Déan liosta d’aon ghné eile a bhaineann le d'imeacht nach bhfuil ar an seicliosta |  |
| Dúnadh bóthair/bóithre nó atreorú/atreoruithe Tráchta  Tabhair faoi deara le do thoil nach mór iarratas ar dhúnadh bóthair foirmiúil a chur isteach 6 seachtaine roimh dháta an imeachta. Ní mór Plean Bainistíochta Tráchta iomlán a chur leis an iarratas. |  |
| **Fiosruithe Poiblí** | Tabhair sonraí le do thoil maidir le conas is féidir le daoine dul i dteagmháil leat más mian leo tuilleadh a fháil amach faoi d’imeacht. Féadfaidh an Chomhairle Cathrach an fhaisnéis seo a úsáid ar aon phoiblíocht tacaíochta. |
| Uimhir theileafóin an imeachta le haghaidh fiosruithe ón bpobal |  |
| Seoladh ríomhphoist le haghaidh fiosruithe ginearálta ón bpobal |  |
| Suíomh gréasáin / Meáin Shóisialta |  |
| **Imeacht Carthanachta** | |
| Ainm agus uimhir chláraithe na Carthanachta; |  |
| Má tá sé ar intinn agat airgead a bhailiú don charthanacht roghnaithe ansin *beidh ort dul i dteagmháil leis an nGarda Síochána sa cheantar inar mhaith leat an bailiú a reáchtáil.*  [*Cliceáil anseo chun eolas a fháil ar cheadanna bailithe carthanachta.*](http://www.charitriesregulator.ie) | |
| **Cinntigh le do thoil go bhfuil an méid thíos ceangailte le d’iarratas;** | |
| * Árachas Dliteanais Phoiblí €6.5 Milliún   (le slánaíocht do Chomhairle Cathrach Bhaile Átha Cliath)   * Árachas Dliteanais Fostóra €13 Milliún |  |
| Ráiteas Sábháilteachta |  |
| Measúnú Riosca |  |
| Seirbhísí breise amhail iarratais pháirceála |  |
| Litir Fógra do Chónaitheoirí/Ghnólachtaí |  |
| Sceideal Léiriúcháin (más gá) |  |
| Pleananna Bainistíochta Tráchta (más gá) |  |

**Téarmaí agus Coinníollacha Imeachtaí i gCathair Bhaile Átha Cliath**

Féadfar Téarmaí agus Coinníollacha Breise a chur le d’Imeacht a luaithe a gheofar sonraí iomlána an iarratais imeachta.

**Coinníollacha Ginearálta**

* Tuigim nach gciallaíonn iarratas a chur isteach go bhfuil cead faighte agam an t-imeacht a eagrú agus tuigim go bhféadfar a cheangal orm tuilleadh eolais a sholáthar sula ndéanfar an t-iarratas a phróiseáil.
* Dearbhaím go bhfuil mé os cionn 18 mbliana d'aois agus go bhfuil údarás iomlán faighte agam ó m'eagraíocht/chuideachta an t-iarratas seo a dhéanamh. Dearbhaím go bhfuil an fhaisnéis a sholáthraítear cruinn. Glacaim leis na coinníollacha a éilítear leis an iarratas seo.
* Tuigim go bhféadfaí reáchtáil aon imeachta ar réadmhaoin, páirc nó spás oscailte de chuid Chomhairle Cathrach Bhaile Átha Cliath a chur as an áireamh lena bhreithniú má sholáthraítear aon fhaisnéis mhíchruinn.
* Aontaím gach táille a íoc as an iarratas a phróiseáil, lena n-áirítear gach muirear agus gach táille chealaithe más infheidhme.
* Tuigim go molann Comhairle Cathrach Bhaile Átha Cliath nach bhfógróidh eagraí an imeachta preasráiteas, faisnéis mhargaíochta, ná fógraíocht faoin imeacht gan cead roimh ré a fháil ó Chomhairle Cathrach Bhaile Átha Cliath.
* Forchoimeádann Comhairle Cathrach Bhaile Átha Cliath nó an Garda Síochána an ceart aon ghníomhaíocht /gach gníomhaíocht atá beartaithe i bpáirc/spás oscailte a chur ar fionraí nó deireadh a chur léi ar chúiseanna sábháilteachta poiblí, brú tráchta nó núise nó ar aon chúis eile. Ní bheidh aon éileamh ná dliteanas ar na comhlachtaí reachtúla i gcás dá leithéid. Forchoimeádann Comhairle Cathrach Bhaile Átha Cliath an ceart a cead a chur ar ceal nó a tharraingt siar ag aon am i bpáirceanna/spásanna oscailte.
* D’fhéadfadh Comhairle Cathrach Bhaile Átha Cliath a éileamh ar an iarrthóir imeacht a laghdú, a athlonnú nó a chur ar ceal ar dháta na háirithinte nó roimhe sin, i gcásanna éigeandála nó i gcás ceanglais rochtana dhlisteanacha eile, mura bhfuil socrú malartach sásúil ar fáil.
* Imeacht le bheith ar siúl ag na suíomhanna, na dátaí agus na hamanna atá luaite amháin.
* Réiteofar aon cheanglais bhreise de chuid na ngníomhaireachtaí reachtúla go díreach leo roimh an imeacht sin a reáchtáil.
* Ní cheadófar brandáil táirgí alcóil, táirgí a bhaineann le tobac agus seirbhísí cearrbhachais
* Féadfaidh téarmaí agus coinníollacha eile atá sonrach don suíomh a bheith infheidhme má cheadaítear an t-imeacht.

**Rialú Tógála**

* Ní mór ceanglais na Rannóige um Rialú Tógála de chuid Chomhairle Cathrach Bhaile Átha Cliath a chomhlíonadh go hiomlán.
* Ní mór deimhniú Innealtóir Struchtúr Neamhspleách Cairte an imeachta, maidir le tógáil struchtúr sealadach a chur isteach chuig [buildingcontrol@dublincity.ie](mailto:buildingcontrol@dublincity.ie) roimh thús an imeachta.

**Bóithre agus Trácht**

* Aithnítear go gcaithfidh cuideachtaí léiriúcháin Imeachta gníomhú ar bhealach freagrach agus gairmiúil. Mar sin féin, caithfidh gach ball foirne den Imeacht a t(h)impeallacht a chur san áireamh agus ní féidir leo na nithe seo a leanas a dhéanamh;
* Bac a chur ar dhaoine eile a ngnó a dhéanamh;
* Suaitheadh nó guais sábháilteachta a chur faoi deara nó bac a chur ar shoghluaisteacht coisithe, earraí nó seirbhísí gan réamhchomhairliúchán leordhóthanach.
* Tá dualgas cúraim ar Chomhairle Cathrach Bhaile Átha Cliath i leith cónaitheoirí agus gnólachtaí agus feidhmeoidh sí smacht má tá léiriúchán áirithe ag cruthú núis míréasúnta.
* Roghnú na suíomhanna Imeachtaí a bhféadfaidh tionchar a bheith acu ar ghnáthshruth tráchta agus níor cheart iad a dhéanamh ach amháin i gcomhairle leis an nGarda Síochána agus le Rannóg Bóithre agus Tráchta Chomhairle Cathrach Bhaile Átha Cliath.
* Más gá leis ní mór iarratas a dhéanamh ar gach dúnadh bóthair agus é a chomhaontú roimh an Imeacht.
* Ní ceadmhach aon chur isteach ar thrácht feithiclí nó coisithe mura ndéantar iarratas sonrach air agus mura bhfuil Plean Bainistíochta Tráchta faighte agus ceadaithe ag an nGarda Síochána agus/nó ag Comhairle Cathrach Bhaile Átha Cliath.
* Ní mór iarratas a chur isteach ar cheadanna páirceála agus ar pháirceáil a chur ar fionraí más gá agus ceadanna a dheonú roimh thús an Imeachta.
* Ní mór iarratais maidir le feithicil a shuíomh agus trealamh más gá, a dhéanamh agus a dheonú roimh thús an Imeachta.

**Pobal**

* Ní mór an comhairliúchán ar fad le gnólachtaí/cónaitheoirí agus le háitribh eile a chur i gcrích roimh thosach an imeachta.
* Ba chóir go ndéanfaí soláthar dóthanach, nuair is indéanta, do lucht féachana agus do rannpháirtithe faoi mhíchumas
* Gan aon bhac ar rochtain nó ar bhealach amach chuig áitreabh miondíola nó áitreabh eile
* Níor cheart leibhéil torainn a mheas mar núis agus ba cheart aird a thabhairt ar aon áitreabh torann-íogair sa cheantar.
* Ní cheadaítear aon bhruscar a chruthú mar gheall ar an imeacht sin.
* Caithfidh eagraithe imeachta a chinntiú go bhfuil Beartas um Chosaint Leanaí agus Cód Iompair maidir le hoibriú le leanaí/daoine óga de chuid na Roinne Leanaí agus Gnóthaí Óige á gcomhlíonadh acu.
* Tá sé mar fhreagracht ar eagraí an imeachta a chinntiú go bhfuil ceadúnas cuí ó IMRO faighte d'aon cheol cóipchirt a bheidh á sheinm.

**Árachas**

* Teastaíonn ó Chomhairle Cathrach Bhaile Átha Cliath cóip de do chlúdach árachais dliteanais phoiblí mar aon le slánaíocht shonrach do Chomhairle Cathrach Bhaile Átha Cliath suas go dtí suim €6.5m.
* Ba cheart go mbeadh dliteanas Fostóra agat freisin le haghaidh íosmhéid €13.0 milliún.
* Tabhair faoi deara, le do thoil, más cuideachta léiriúcháin Imeachta thú a thaistealaíonn ó thar lear, ní mór do pholasaí a leathnú chun dlínse “Poblacht na hÉireann” a chlúdach
* Tá an t-iarratasóir freagrach as gach éileamh a fhéadfaidh eascairt go díreach ón imeacht sin.

**Sláinte agus Sábháilteacht**

* Maidir leis an duine a chuireann an Ráiteas Sláinte & Sábháilteachta agus an Plean um Measúnú Riosca dá (h)imeacht le chéile agus a chuireann i bhfeidhm iad, ní mór don iarratasóir a dheimhniú dóibh féin go bhfuil an duine sin inniúil chun é sin a dhéanamh. Is é an t-iarratasóir amháin atá freagrach go hiomlán as a chinntiú go ndéantar gach rud atá luaite sna pleananna a chur i gcrích mar atá sonraithe sna cáipéisí a cuireadh isteach chuig Comhairle Cathrach Bhaile Átha Cliath ar feadh ré an imeachta.
* Níl aon fhreagracht ar Chomhairle Cathrach Bhaile Átha Cliath as bainistiú na sábháilteachta ar feadh ré an Imeachta
* Ní mór go gcomhlíonfaidh an t-iarratasóir gach Reachtaíocht Sláinte agus Sábháilteachta, an tAcht um Shábháilteacht, Sláinte agus Leas ag an Obair 2005, na Rialacháin um Shábháilteacht, Sláinte agus Leas ag an Obair (Foirgníocht) 2013, na Rialacháin um Shábháilteacht, Sláinte agus Leas ag an Obair (Feidhm Ginearálta) 2007, an tAcht Seirbhísí Dóiteáin 1981 agus 2003. Na rialacháin go léir a dhéantar faoi, agus gach reachtaíocht, rialachán agus Cód Cleachtais ceadaithe eile, chun a chinntiú go reáchtáiltear an t-imeacht seo go sábháilte.
* Aontaím go gcloífidh an eagraíocht/chuideachta leis na ceanglais dhlíthiúla ar fad agus go gcloífidh sí le téarmaí an cheadaithe

**Cúrsaí Leighis**

* Is é an t-iarratasóir atá freagrach as a chinntiú go gcaithfidh gach Teicneoir Míochaine Éigeandála, Paraimhíochaineoirí agus Ard-Pharaimhíochaineoirí a bheith cláraithe leis an gComhairle um Chúram Práinne Réamh-Ospidéil chun cleachtadh go dleathach in Éirinn. Coinníonn an Chomhairle um Chúram Práinne Réamh-Ospidéil clár reachtúil de na cleachtóirí cúraim éigeandála réamh-ospidéil go léir a chomhlíonann na caighdeáin riachtanacha.

**Fógra Príobháideachais**

* Is chun an t-iarratas a phróiseáil, agus é sin amháin, a úsáidfear an fhaisnéis go léir atá á lorg. Ní bhailímid faisnéis phearsanta ar mhaithe le margaíocht tráchtála nó ar mhaithe lena tabhairt d’eagraíochtaí príobháideacha. D'fhéadfaí gur ghá ó am go ham do shonraí teagmhála a chur ar aghaidh chuig tríú páirtithe iontaofa mar chuid de phróiseáil d'iarratas, amhail ár bpáirtithe ar gníomhaireachtaí reachtúla iad, m.sh. an Garda Síochána, ach ní dhéanfar é sin mura n-aontaíonn na páirtithe sin an fhaisnéis sin a choinneáil faoi rún.
* Ní bheidh rochtain ach ag na fostaithe sin atá ag próiseáil d’iarratais ar aon fhaisnéis neamhphoiblí phearsanta a chuireann tú ar fáil.
* Is é ár bpolasaí faisnéis atá bailithe againn a choinneáil ar feadh tréimhse cúig bliana agus fáil réidh leis an bhfaisnéis sin go slán ag deireadh na tréimhse sin.
* Déan teagmháil lenár nOifigeach Cosanta Sonraí ag [dataprotection@dublincity.ie](mailto:dataprotection@dublincity.ie) nó 01 222 3775.

|  |
| --- |
| Deimhnímid go bhfuil Plean Bainistíochta Sláinte & Sábháilteachta i bhfeidhm ag ár n-eagraíocht don Imeacht.  Comhlíonann an Plean sin ceanglais an Achta um Shábháilteacht, Sláinte agus Leas ag an Obair, 2005 agus gach acht agus gach leasú ina dhiaidh sin. Fanfaidh an Plean sin i bhfeidhm ar feadh ré ár n-imeachta agus ní dhéanfar é a leasú ná a chur ar ceal le linn an imeachta.  Leagtar dualgas san Acht um Shábháilteacht, Sláinte agus Leas ag an Obair 2005 ar fhostóirí sábháilteacht, sláinte agus leas fostaithe a chinntiú ag an obair, chomh fada agus is indéanta le réasún. Ina theannta sin, éilítear san Acht freisin nach gcuireann an fostóir aon duine eile i mbaol (e.g. conraitheoirí, daoine den phobal) trína chinntiú go mbainistíonn agus go seolann siad an obair ar bhealach sábháilte. |
| Má athraítear aon sonraí a bhaineann leis an iarratas seo ar chead tar éis don fhoirm a bheith curtha isteach, cuir é sin in iúl do Chomhairle Cathrach Bhaile Átha Cliath láithreach le do thoil trí theagmháil a dhéanamh leis an Rannóg Imeachtaí, Comhairle Cathrach Bhaile Átha Cliath, Urlár na Talún, Bloc 4, Oifigí na Cathrach, Cé an Adhmaid, Baile Átha Cliath 8 [events@dublincity.ie](mailto::events@dublincity.ie).  Deimhním, a bhfuil mo shíniú leis seo thíos, go bhfuil an fhaisnéis thuas fíor agus fíorasach. Deimhním gur mise an duine údaraithe don imeacht seo.  Tá na coinníollacha ginearálta thuas léite agam agus aontaím cloí leo:  Síniú an Iarratasóra:  Dáta |

**Liosta Praghsanna**

|  |  |
| --- | --- |
| Táillí ar imeachtaí margaíochta/promóisin/corparáideacha sa chathair | Níl CBL 23 % san áireamh sna praghsanna ar fad |
| Fógra cinnidh Samplála agus Marsantaithe | €350 |
| Táille shuímh/spáis le haghaidh imeacht/tionchar beag | €1500 |
| Táille shuímh/spáis le haghaidh imeacht mórthionchair | €5000 |
| Bonneagar breise a shuíomh chun críocha bolscaireachta/margaíochta. | Ráta €150 in aghaidh na huaire |
| Táille ar Chead Dramhaíola | €250.00 |
| Rialú oibreacha bóthair, suíomh trealaimh/craenacha/túr/tacaí. | €100.00 |
| Féadfaidh táillí eile a bheith i gceist nuair a dhéantar measúnú ar an iarratas. | |

Polasaí cealaithe: Níl táillí iarratais imeachta agus bonneagair in-aisíoctha nuair atá an uimhir thagartha agus an sonrasc faighte agat.